อวัยวะเพศชาย ออกเลือดขณะฉี่เล็กน้อย แต่เหมือนฉี่ไม่สุดครับ คือจะเป็นอะไรหรือป่าวครับ
สวัสดีค่ะ อาการมีเลือดออกปนมากับการปัสสาวะ และรู้สึกปัสสาวะไม่สุดดังกล่าวมาในเพศชายนั้น สาเหตุที่พบบ่อยคือท่อปัสสาวะอักเสบหรือติดเชื้อ ซึ่งมักสัมพันธ์กับโรคติดต่อทางเพศสัมพันธ์เช่นหนองในแท้ หนองในเทียม สาเหตุอื่นๆเช่นการได้รับบาดเจ็บที่ท่อปัสสาวะ เช่นการกระแทก การเคยใส่สายสวนปัสสาวะมาก่อน หรือการมีนิ่วในทางเดินปัสสาวะโดยควรไปพบแพทย์เพื่อตรวจปัสสาวะหาการติดเชื้อ และตรวจคัดกรองโรคติดต่อทางเพศสัมพันธ์ทางปัสสาวะไปด้วย หากพบว่ามีเชื้อตัวใด ควรได้รับยาฆ่าเชื้อที่ตรงกับโรคภายใต้การดูแลของแพทย์เบื้องต้นงดการมีเพศสัมพันธ์ ดื่มน้ำมากๆ ไม่กลั้นปัสสาวะ ระวังการกระทบกระแทกที่บริเวณดังกล่าว